**Predkladacia správa**

Návrh strategických zámerov činnosti Sociálnej poisťovne na obdobie rokov 2021 - 2026 sa predkladá na rokovanie vlády Slovenskej republiky v zmysle § 122 ods. 4 písm. c) štvrtý bod zákona č. 461/2003 Z. z. o sociálnom poistení  v znení zákona č. 677/2006  Z. z. Súčasťou predkladaného materiálu je v súlade s vyššie uvedeným ustanovením zákona aj stanovisko Dozornej rady  Sociálnej poisťovne.

Obsahom materiálu je definovanie strategických cieľov  a opatrení nového vedenia Sociálnej poisťovne na obdobie rokov 2021 - 2026.

Návrh strategických zámerov činnosti Sociálnej poisťovne na obdobie rokov 2021 - 2026 bol schválený vládou Slovenskej republiky uznesením č. 149/2021 na zasadnutí dňa 17. marca 2021.